КъБКъУ-м «ЩIым и сыхьэт» щокIуэкI
КъБКъУ-м географием щыхуеджэ студентхэр мы гъэм япэу хыхьащ ЩIыуэпс къабзэм и дунейпсо фондым (WWF) илъэс къэс къызэригъэпэщ «ЩIым и сыхьэт» дунейпсо зэхьэзэхуэм. ГеографиемкIэ кафедрэм игъэхьэзыращ гъатхэпэм и 19-м сыхьэт 20-рэ дакъикъэ 30-м щегъэжьауэ сыхьэт 21-рэ дакъикъэ 30 пщIондэ уэздыгъэр гъэункIыфIауэ зэрыщытынум теухуа хъыбарыр. Студент-волонтёрхэм ар университетым и къудамэхэм я стендхэм кIэралъхьащ.
Апхуэдэу географиемкIэ кафедрэм и лэжьакIуэхэмрэ студентхэмрэ даIыгъащ Iуэхум и дамыгъэу Урысеймрэ ди гъунэгъу къэралхэмрэ я электрон картэм щхьэж и шэху уэздыгъэр щыпагъэнэну WWF-м къыхилъхьа гупсысэр. Iуэхум нэхъ жыджэр дыдэу хэтщ къудамэм и 4-нэ курсым щеджэ Шыгъушх Ислъам. Абы и фIыгъэкIэ Тэрч щIыналъэм и Плановскэ къуажэм щыщу цIыху 26-м а Iуэхум къызэрыхыхьэнур жаIащ.
КъБКъУ-м и пресс-IуэхущIапIэ.
